Էմիլիո Բալդոնեդո

**Էմիլիո Բալդոնեդո** (; ), արգենտինացի ֆուտբոլիստ, աջ հարձակվող: Խաղային կարիերան ավարտելուց հետո աշխատել է որպես մարզիչ։ Բալդոնեդոն՝ Արգենտինայի հավաքականի լավագույն ռմբարկու Բրազիլիայի հավաքականի դեմ խաղերում-7 գոլ։

## Կարիերա
thumb|200px|left| Բալդոնեդոն «Ուրականի» կազմում խաղում։
Էմիլիո Բալդոնեդոն ծնվել է Բուենոս Այրեսում՝ Բոեդո շրջանում։ Նրա տունը գտնվում էր Գասոմետրո մարզադաշտից ընդամենը մի քանի թաղամաս հեռավորության վրա։ Նա սկսել է խաղալ «Ատլետիկ Ալսինա» ակումբի երիտասարդական թիմում, որտեղից տեղափոխվել է «Ուրականի» երիտասարդական հավաքական։ 1935 թվականի հունիսի 2-ին Բալդոնեդոն իր նորամուտը նշել է թիմի հիմնական կազմում «Վելես Սարսֆիլդի» հետ խաղում (1:1), իսկ երկու ամիս անց՝ օգոստոսի 11-ին, խփել է ակումբի առաջին գնդակը՝ գրավելով «Կիլմեսի» դարպասը։ Առաջին մրցաշրջանում Էմիլիոն ակումբի կազմում խփել է 6 գոլ, իսկ երկրորդում նրա վիճակագրությունը զգալիորեն աճել է։ Նա 17 անգամ գրավել է մրցակիցների դարպասը։ Առավել հաջող էր նրա կապը Հերմինիո Մասանտոնիոյի հետ, որը 1941 թվականին վերածվել է եռանկյունու՝ Նորբերտո Մենդեսի ակումբ գալով։ Բալդոնեդոն «Ուրականի» կազմում անցկացրել է 257 հանդիպում և դարձել 165 գոլի հեղինակ, որը ակումբի պատմության մեջ երկրորդ արդյունքն է։

Հեռանալով «Ուրականից»՝ Բալդոնեդոն տեղափոխվել է «Նյուելս Օլդ Բոյզ», որի կազմում անցկացրել է 5 հանդիպում: Հեռանալու պատճառը կոնֆլիկտն է եղել «Ուրականի» նախագահ Թոմաս Դուկոյի հետ, ում Էմիլիոն մեղադրել է այն բանում, որ իր պատճառով հարձակվողը չի մասնակցել Հարավային Ամերիկայի երկու առաջնությունների։ Նա թիմի կազմում նորամուտը նշել է մայիսի 20-ին «Էստուդիանտեսի» դեմ խաղում (2:1), իսկ վերջին՝ 5-րդ հանդիպումն անցկացրել է «Ֆերոկարրիլ Օեստեի» դեմ (2:4): Այնուհետև նա տեղափոխվել է Մեքսիկաի «Մոնտերեյ», որտեղ նորամուտը նշել է 1945 թվականի նոյեմբերի 18-ին, իսկ արդեն «Աստուրիասի» դեմ իր երկրորդ խաղում նա հեթ-տրիկի հեղինակ է դարձել, չնայած որ նրա ակումբը պարտվել է 5-6 հաշվով։ «Մոնտերեյում» Բալդոնեդոն եղել է մեկ տարի՝ մասնակցելով 26 հանդիպման և դառնալով 20 գոլի հեղինակ, իսկ Էմիլիոյի կարիերայի վերջին ակումբը «Պուեբլան» էր, որտեղ նա 25 հանդիպումներում խփել է 16 գնդակ։ Ընդ որում, ֆուտբոլում իր վերջին մրցաշրջանում հարձակվողը 16 գոլով դարձել է «Պուեբլայի» լավագույն ռմբարկուն։

Արգենտինայի հավաքականի կազմում Բալդոնեդոն իր նորամուտը նշել է 1940 թվականի փետրվարի 18-ին Բրազիլիայի հետ ռոքի գավաթի խաղում։ Հանդիպումն ավարտվել է ոչ-ոքի՝ 2։ 2, իսկ Էմիլիոն խփել է արգենտինացիների գոլերից մեկը։ Պատասխան խաղում Արգենտինան հաղթեց 3:0 հաշվով և Բալդոնեդոն կրկին գոլ խփեց: Այնուհետև տեղի է ունեցել ռոքի գավաթի երկրորդ խաղարկությունը, որը տեղի է ունեցել Բուենոս Այրեսում, և այնտեղ Էմիլիոն երեք խաղում աչքի է ընկել յուրաքանչյուրում՝ խփելով 5 գոլ։ Արդյունքում հարձակվողը Բրազիլիայի դարպասին խփել է 7 գոլ, ռեկորդ Արգենտինա-Բրազիլական դիմակայությունում, որը գերազանցել է միայն Լեոնիդասը 1945 թվականին և Պելեն 1970 թվականին։ Բալդոնեդոն երկրի հավաքականի կազմում վերջին հանդիպումն անցկացրել է Ուրուգվայի դեմ խաղում։

Խաղային կարիերան ավարտելուց հետո Բալդոնեդոն աշխատել է որպես մարզիչ։ Նրա առաջին ակումբը դարձել է «Ուրականը», որտեղ նա կարճ աշխատել է խաղային կարիերայի ավարտից անմիջապես հետո։ Այնուհետև նա մարզել է «Բանֆիլդը»։ Նրա ղեկավարած ակումբը 1949 թվականին համապատասխանաբար տասներորդն էր, իսկ 1950 թվականին՝ յոթերորդը։ 1951 թվականի մարտի 10-ին գլխավորել է «Բոկա Խունիորս» ակումբը։ Ապրիլի 15-ին ակումբը նրա գլխավորությամբ անցկացրել է առաջին հանդիպումը և ոչ-ոքի խաղացել է «Ուրականի» հետ (2:2)։ Նա «Բոկան» ղեկավարել է երկու մրցաշրջան, ակումբը նրա գլխավորությամբ անցկացրել է 62 հանդիպում, որոնցից հաղթել է 22-ում, 21-ը ոչ-ոքի է խաղացել և 19-ը պարտվել՝ 96-77 գնդակների տարբերությամբ։ Այնուհետև նա մարզել է բազմաթիվ այլ թիմեր։ Բալդոնեդոյի վերջին թիմերն էին «Բարակաս Սենտրալը» և «Սպորտիվո Դոկ-Սուդը», որոնք նա մարզել է 1983 և 1984 թվականներին:

## Վիճակագրություն
### Ակումբային

### Միջազգային

## Ձեռքբերումներ
* Ռոքի գավաթակիր: 1940 (1), 1940 (2)

## Գրականության մեջ
Բալդոնեդոն հիշատակվում Է «El sueño del pibe» տանգոյում. «մայրիկ, մայրիկ, ես գումար կվաստակեմ։ Ես կլինեմ Բալդոնեդո, Մարտինո, Բոյե»:։

## Ծանոթագրություններ

## Արտաքին հղումներ
* Պրոֆիլը national-football-teams.com կայքում
* Պրոֆիլը на bdfa.com.ar կայքում   
* Emilio Baldonedo — Goals in Argentina League